《盆荷》
元代·张仲深

南庭荫嘉树，日夕生清风。幽旷惬怀素，茧足三支筇。

戒僮斸玉惬，陶埴空莎丛。分此太惬根，擢莳兹盆中。

奇葩既妩媚，修茎亦玲珑。虽隔土壤脉，实假造化功。

太虚落景圆，凉月光溶溶。深夜蔼芳气，晨露凄以浓。

鉴湖千顷秋，兹意亦自同。眷言向君子，百世濂溪翁。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁惬、周焕文、韩性、乌本良斯道兄弟倡和之作。古诗冲澹，颇具陶韦风格。